runetrust/blame-folketinget-dk huggingface dataset:
Susie Jessen (DD), 2024-01-17:
Tak for ordet.
Og tak til fru Anni Matthiesen for talen.
Normalvis sidder jeg jo med landdistriktsområdet, men jeg er blevet kastet ind i den her debat, så jeg har lige et par landdistriktsspørgsmål, for det er jo fra den vinkel, jeg kigger på de her sager.
Vi kan jo se, at der, som fru Anni Matthiesen også ved, er rigtig mange folkeskoler i rundtomkring vores land, der lukker i øjeblikket.
Jeg tror, at det bare i år er sket på Nordfyn, i Vesthimmerland, Rebild, Thisted, Lolland, Slagelse og Vordingborg.
Der er rigtig mange områder, hvor folkeskoler bliver lukket i øjeblikket, og så genopstår de som friskoler.
Så jeg kunne godt tænke mig at høre fru Anni Matthiesens betragtninger over, at der jo nok også dermed er en del personer i lavindkomstgruppen, som kommer lidt i klemme her.
De vil måske gerne have, at deres børn fortsætter med at gå i skole i den landsby, hvor de bor, men det er ikke muligt, fordi skolen er blevet lukket.
Vil det her forslag ikke også kunne hjælpe dem på en eller anden måde?
Karina Adsbøl (DD), 2024-01-17:
Tak for det, formand.
Også tak herfra til De Konservative for at fremsætte forslaget.
Med forslaget foreslås det at pålægge regeringen at fremsætte et lovforslag, der har til formål at afsætte flere midler til fripladsordninger for fri- og privatskoler, private sfo'er og private gymnasier for at styrke det frie skolevalg for lavindkomstfamilier.
Fripladsordningen dækker dog langtfra den samlede gruppe forældre med lav indkomst, som har støttebehov.
De seneste år har støtteprocenten ligget på ca. 25 pct. for friskoler, 20 pct. for private sfo'er og 75 pct. for ophold på kostskoler.
Forslagsstillerne foreslår at dække 100 pct. af behovet for lavindkomstfamilier på tværs af det nævnte tilbud.
Forslaget er i sig selv meget positivt, men det rejser også nogle spørgsmål, som vi gerne vil have afklaret under udvalgsbehandlingen.
Danmarksdemokraterne er positive over for at fremme det frie valg af skoler og sfo samt gymnasier for lavindkomstfamilier.
For Danmarksdemokraterne er det afgørende, at forældre i land- og yderområder også har valgmuligheder og kan vælge, hvilken sfo, skole eller gymnasium de synes er bedst for deres børn.
Vi ved f.eks., at friskolerne spiller en vigtig rolle i at understøtte tilbuddene uden for de større byer, og derfor er det positivt, hvis der sættes flere midler af til området.
Det kan også være, at man skal gå ind at kigge på andre værktøjer for at fremme det frie skolevalg.
Anne Hegelund (EL), 2024-01-17:
Nej, vi er ikke imod, at man vælger noget særligt til eller noget andet til, f.eks. en særlig pædagogisk tilgang på en friskole.
Men vi er imod at prioritere de private skoler, især dem, som kan trække profit ud, og hvor det ikke handler om et særligt tilvalg i forhold til folkeskolen, fordi det ligesom kan blive en ond spiral, der gør, at flere og flere vil vælge private skoler frem for folkeskolen, hvis man sender penge fra folkeskolerne over til privatskolerne.
Og derfor er vi imod det her forslag.
Lise Bertelsen (KF), 2024-01-17:
Jeg undrede mig lidt over starten, hvor ordføreren egentlig giver udtryk for at være meget imod frie og private skoler.
Jeg undres, for er det ikke forældrenes frie valg, det kommer an på?
Er det ikke forældrenes frie valg på deres børns vegne, hvad det er for nogle værdier, de gerne vil have præget børnene med, f.eks. på en kristen friskole eller en friskole, der går op i udeliv, eller en friskole, der har sang og bevægelse som deres værdigrundlag osv.?
Er det det, Enhedslisten er imod, eller misforstår jeg det, ordføreren står og siger, når jeg opfatter det sådan, at det kun er folkeskolen, der ligesom duer?
Anne Hegelund (EL), 2024-01-17:
Altså, det første, jeg sagde, var bare, at folkeskolen helst skulle være så god, f.eks. langt ude på landet, hvor der ligger en lille landsbyskole, at man slet ikke behøvede at tænke i andre muligheder.
Her er den lokale folkeskole, den er rigtig god, og den ligger tæt på.
Og det handler jo faktisk meget om dem, der har været rigtig gode og kørt den lokale folkeskole videre som en friskole, da folkeskolen lukkede – jeg synes, det er ærgerligt, at de har skullet ud i det, og at der er flere og flere steder, hvor man er nødt til det, fordi den lokale folkeskole lukker.
Og der har jeg mest et problem med det, hvis vi fra Folketingets side prioriterer privatskoler over vores fælles folkeskole.
Det vil vi ikke være med til.
Lise Bertelsen (KF), 2024-01-17:
Men det er vel heller ikke det, der er intentionen – at prioritere noget over noget andet.
Det er vel lige præcis at give muligheden for det frie valg, hvis man i en familie ønsker, at ens børn skal undervises ud fra et andet værdigrundlag end det, som den gængse folkeskole gør.
Det er vel egentlig det frie valg, og at det er op til forældrene, vi diskuterer, og i forbindelse med det fremsatte forslag netop det her med, om man skal understøtte de familier, der er mindrebemidlede, så de også får det frie valg for deres børn.
Anni Matthiesen (V), 2024-01-17:
Ofte er det jo også på baggrund af nogle bestemte værdier, at forældrene så vælger noget bestemt til – og der skal jeg så bare lige spørge her for at blive lidt klogere: Er man imod det frie skolevalg?
Anne Hegelund (EL), 2024-01-17:
Som sagt synes jeg, det kan være rigtig fint med flere fripladser på friskoler eller der, hvor den lokale folkeskole er lukket og blevet til en friskole.
Jeg synes bare, at de penge skal gå fra friskoler og privatskoler, der ikke tager et stort socialt ansvar, ikke fra folkeskolerne.
Karina Adsbøl (DD), 2024-01-17:
Jeg vil også sige tak til Enhedslisten for talen.
Vi er i Danmarksdemokraterne enige i, at vi skal have en rigtig god folkeskole, men tilbage i august viste TV 2 jo også, at flere landsbyskoler lukker, og at flere er i fare for at lukke.
Derfor bliver jeg nødt til at spørge Enhedslistens ordfører om, om det netop i forhold til friskoler ikke er bedre, at der er en friskole, end at der slet ikke er nogen skole, i forhold til de her forældre og i forhold til børnene.
Deraf følger jo så spørgsmålet: Skal de så ikke have fripladsordninger, ligesom man har i folkeskolen, altså have samme mulighed?
Det kunne jeg godt tænke mig at høre Enhedslistens ordførers svar på.
Anne Hegelund (EL), 2024-01-17:
Jo, det er bedre, at der er en friskole lokalt, end at der ikke er nogen skole, hvis den lokale folkeskole lukker.
Det handler også om at sørge for, at kommunerne har en god økonomi til, at der ikke er flere af de små folkeskoler ude lokalt, der lukker.
Karina Adsbøl (DD), 2024-01-17:
Bare for at forstå, hvad Enhedslisten mener, vil jeg spørge, om Enhedslisten mener, at det så er i orden, at man også har mulighed for fripladser på fri- og privatskoler, eller hvordan skulle svaret forstås?
Anne Hegelund (EL), 2024-01-17:
Ja, det mener jeg.
Jeg mener bare ikke, at man skal sende nogle penge i friskolers og privatskolers retning til at sørge for flere fripladser – penge, som kunne være gået til at sørge for, at vi havde en bedre folkeskole.
Lotte Rod (RV), 2024-01-17:
Tak for det.
Da Radikale Venstre blev stiftet i 1905, var det med et politisk program, hvor der stod: »Ved Statens Virksomhed for Folkeoplysning og Aandsliv sættes som Maal at give alle lige Adgang til Kundskab og gøre alle delagtige i vor Kultur.
... Forældrenes Indflydelse paa skolen udvides.
Frie Skoler kunne støttes af det offentlige, naar de staa Maal med den offentlige Skole og ikke skønnes at fremme Klasse-interesser.«
Derfor sætter jeg stor pris på det her forslag fra De Konservative.
Tak, fordi I har fremsat det.
Det er en af de ting, jeg selv har arbejdet med forskellige forslag til gennem årene, for der er et reelt problem.
Der er nogle frie skoler, som faktisk gerne vil løfte et større socialt ansvar, men som bliver klemt, i og med at de ikke har pengene til det.
Men jeg er også kommet frem til, at jeg tror, at det allervigtigste, vi kan gøre herindefra, i virkeligheden er, ligesom vi diskuterede i forbindelse med det beslutningsforslag, vi havde før, at prioritere de penge, der skal til for at lave en god skole, som er god for alle børn, i folkeskolen.
For hvis vi sætter de penge af, der skal til for at lave en god folkeskole, har det jo den direkte konsekvens, at et par år efter får frie skoler tilsvarende penge, og dermed vil de frie skoler jo så også få råd til at løfte et større socialt ansvar.
Det er jo sådan set den samme problemstilling, vi står med, nemlig at der ikke er penge nok til at hjælpe alle de børn, vi gerne vil, i folkeskolen, og at der heller ikke er penge nok til at hjælpe de børn, vi vil, i de frie skoler.
Derfor håber jeg sådan, at alle jer, der taler om, hvor vigtigt det er at have gode skoler, faktisk også i den økonomiske politik, jeres parti fører, vil sætte de penge, der skal til, af til, at vi har gode folkeskoler og dermed direkte også gode friskoler.
Så kan der være enkelte steder, hvor det kan give mening at putte penge ind i fripladsordninger.
Vi har selv i Radikale Venstre tidligere foreslået, at det giver god mening at øge den pulje, der er til efterskolerne, fordi vi gerne ser, at mange flere forskellige unge får muligheden for at komme på efterskole.
Derfor kommer vi til at stemme gult til det her forslag, og så håber vi, at De Konservative, måske sammen med os – det kunne jo være, vi skulle forhandle finanslov sammen næste gang – kunne bære flere fripladser til efterskolerne ind dér.
Alex Ahrendtsen (DF), 2024-01-17:
Tak, formand.
Det er en god ting, at man giver flere med en familie, der har en lavere indtægt, mulighed for at sende deres børn i en friskole.
Nogle gange bliver debatten i Folketinget lidt teoretisk.
Det er jo sådan, at der er nogle steder i Danmark, hvor der kun er en friskole, fordi de er Venstrestyrede, og de socialdemokratisk styrede kommuner har lukket folkeskoler uden for de store byer.
Forældrene opretter så en fri- eller privatskole, hvilket så gør det muligt for familierne at sende deres børn i en lokal skole, i stedet for at de skal køre langt og ind til de lidt større byer i kommunen.
Men nogle af familierne har jo svært ved at finde pengene til det, og derfor giver det god mening, at vi tilfører flere midler til fripladsordninger, sådan som Det Konservative Folkeparti har foreslået.
Nogle gange er man i Folketinget privilegieblind, og det synes jeg at mine ærede kolleger i visse af partierne er.
Det er vigtigt for os i Dansk Folkeparti, at vi har skoler over det hele.
Vi er stærke tilhængere af friskoler, og vi er stærke tilhængere af, at der er flere, der får mulighed for at sende deres barn på en friskole, enten fordi de søger et alternativ, eller fordi der simpelt hen ikke er andre muligheder i lokalsamfundet end at sende deres barn på en friskole.
Friskoler er finansieret af staten, mens folkeskoler er finansieret af kommuner, og derfor er der ikke et overlap som sådan.
Ved at vi øger midlerne til den her fripladsordning, går det ikke ud over folkeskolerne som sådan.
Vi giver bare nogle lidt økonomisk trængte familier mulighed for at sende deres barn i en friskole.
Det burde vi jo alle sammen kunne blive enige om.
Det kan vi så åbenbart ikke; det er ærgerligt.
Men Dansk Folkeparti støtter det udmærkede beslutningsforslag, enten i en beretning eller til en andenbehandling i salen.
Helena Artmann Andresen (LA), 2024-01-17:
Tak til De Konservative for at sætte privatskoler, private sfo'er og private gymnasier på dagsordenen.
Vi er dog ikke helt enige i metoden.
Den udfordring, vi ser ved at afsætte flere midler til fritvalgsordningen, er, at vi kan mindske incitamentet til at tage et arbejde.
Vi ser altså også hellere, at privatskolerne bliver billigere for alle.
Det vil give de private skoler langt større mulighed for at sætte deres egenbetaling ned.
Privatskolerne tager et stort ansvar, og vi i Liberal Alliance vil meget gerne ligesom De Konservative give dem endnu bedre muligheder for at gøre det.
F.eks. er der i PPR en udfordring med, at hvis du er et barn, der går på en privatskole, har du ikke altid de samme muligheder for støtte, som hvis du går på en folkeskole.
Det bliver vi altså nødt til at få gjort op med.
Det er ikke fair.
For os i Liberal Alliance er det vigtigt, at alle børn får et reelt frit skolevalg, og jeg ønsker også, at det vil være alle partiers ambition, og jeg håber, at vi på det område kan lægge ideologien lidt væk for børnene og de unges skyld.
I LA kan vi desværre ikke støtte den her model, men vi støtter fuldt ud ambitionen.
Anne Hegelund (EL), 2024-01-17:
Tak for ordet.
Den lokale folkeskole skal være så god og ligge så tæt på, at ens barn selvfølgelig skal gå der, og at man som forældre overhovedet ikke overvejer andre valgmuligheder og slet ikke har brug for det frie skolevalg.
Ude i kommunerne skal man have økonomien til at gøre det til virkelighed.
Vi vil heller ikke være med til at øge koblingsprocenten.
Selvfølgelig kan jeg godt se, at det kan være rigtig rart, hvis man kan få en friplads, hvis man ikke har råd til at sende sit barn på det, der plejede at være den lokale folkeskole, men som lukkede på grund af dårlig økonomi i kommunen, hvorefter der var nogle seje forældre, der kørte den videre som en friskole.
Men jeg tænker, at der må være penge nok på området, hvilket der også er flere andre der har nævnt, til at man kan løse det, f.eks. ved at nogle af de privat- og friskoler, der ikke tager så stort et socialt ansvar, sender nogle penge til dem, der gør.
Så det handler om, hvem der tager ansvar for fællesskabet.
Vi vil i Enhedslisten heller ikke være med til, at man skal begynde at åbne op for, at der skal sendes flere penge til f.eks. private sfo'er og private gymnasier.
Det tænker vi er en udvikling i den helt gale retning.
Der skulle vi hellere sørge for, at vi har rigtig gode gymnasier, hvor alle kan gå, uanset hvor godt eller ikke så godt deres forældre tjener.
Rasmus Lund-Nielsen (M), 2024-01-17:
Hvis det stod til Enhedslisten, fandtes der da så kun folkeskoler?
Anne Hegelund (EL), 2024-01-17:
Hvis det stod til Enhedslisten, var den lokale folkeskole så god og lå så tæt på, at der ikke var nogen, der tænkte, at det bedste valg ville være noget andet end folkeskolen.
Jeg tror f.eks., at den friskole, som nogle forældre i dag vælger at sende deres børn i, plejede at være den lokale folkeskole, som så lukkede på grund af kommunens dårlige økonomi.
Rasmus Lund-Nielsen (M), 2024-01-17:
Jeg mener, der kan være mange grunde til, at man som forældre vælger at sende sit barn på en friskole.
Det kan jo, som jeg netop var inde på i min tale, skyldes, at de får mulighed for at have et lidt anderledes værdigrundlag.
Det kan have at gøre med deres børns særlige interesser og behov.
Jeg mener, at vi i Danmark har en lang og vigtig friskoletradition gående tilbage til midten af 1800-tallet med Grundtvig og Kold.
Mener Enhedslisten ikke, at det har en værdi?
Anne Hegelund (EL), 2024-01-17:
Vi er åbne for at kigge på, om der er noget, man kan skrue på i forhold til skoler, der tager mere eller mindre socialt ansvar, og vi er meget bekymret for det her med, at skoler faktisk kan trække profit ud, når der kommer penge fra fælleskassen.
Men det er lidt noget andet end de friskoler, der tager et socialt ansvar, og de friskoler, der er et tilvalg om noget andet, eller efterskolerne f.eks. Så det handler meget om, at man måske godt kunne skrue ting anderledes sammen, så pengene også følger med, i forhold til hvor stort et socialt ansvar der bliver taget på tværs.
Det synes vi er en rigtig dårlig idé.
Der handler det mere om, at det skal gå til fællesskabet og til de skoler, der gerne vil være med til at tage et socialt ansvar.
Helena Artmann Andresen (LA), 2024-01-17:
Jeg er enig med ordføreren i, at vi selvfølgelig skal have en rigtig god folkeskole, men så stopper enigheden altså også der.
Hvorfor er det, at Enhedslisten hader det private så meget?
Sidst, ordføreren var i salen, sagde ordføreren, at ordføreren ønsker så få private daginstitutioner som overhovedet muligt, og nu kan man så forstå, at det er det samme med hensyn til fri- og privatskoler.
Hvad er det, der gør, at I har sådan nærmest et had til dem?
Anne Hegelund (EL), 2024-01-17:
Jeg hader ikke privatskoler.
Jeg har faktisk også selv gået lidt på privatskole.
Det handler rigtig meget om, at hvis den lokale folkeskole er rigtig god, så er det slet ikke noget, man behøver at skulle bruge penge på, altså at sende sit barn på en privatskole.
Og jeg tænker, at der er rigtig mange, der vælger privatskolen ikke som et tilvalg, fordi de vil noget andet, men fordi der er nogle problemer på den lokale folkeskole; eller det kan være, fordi den lokale folkeskole ikke er så lokal, fordi man har så dårlig økonomi i kommunen, at man har lukket den skole, der lå tættest på.
Helena Artmann Andresen (LA), 2024-01-17:
Jeg er selvfølgelig enig i, at fri- og privatskoler skal være et tilvalg og ikke et fravalg af folkeskolen, og det ser vi desværre også
det er nogle steder nu på grund af bl.a. folkeskolereformen, som vores parti heldigvis stod uden for.
Men ved Enhedslisten virkelig bedre end de forældre, der vælger en friskole på baggrund af et værdigrundlag?
Ved Enhedslisten bedre end de forældre?
Anne Hegelund (EL), 2024-01-17:
Nej, jeg tænker, det handler om, at de forældre, der rigtig gerne vil sende deres børn i folkeskolen, og som ville ønske, at den lokale folkeskole lå tæt nok på eller var god nok, ikke behøver at vælge den fra; altså, at der var mange flere, der valgte folkeskolen ikke en gang som et tilvalg, men som en selvfølge, fordi det er den lokale skole og det er en rigtig god skole.
Det er det, jeg mener er det allervigtigste.
Anni Matthiesen (V), 2024-01-17:
Tak for Enhedslistens tale.
Jeg kunne godt tænke mig lige at finde ud af, hvad det egentlig er, Enhedslisten mener om de frie og private skoler, for ordføreren siger jo, at Enhedslisten ikke har noget imod de frie skoler; men man ønsker egentlig ikke at tilføre penge, flere midler.
Vil det sige, at Enhedslisten er indforstået med den koblingsprocent, vi har lige nu, der er på 76?
Hvis Enhedslisten fik flertal her i Folketingssalen, ville man så sætte koblingsprocenten ned?
Eller er det beløb, som de frie og private skoler får i dag, okay?
Susie Jessen (DD), 2024-01-17:
Ja, det ville være superdejligt.
Det ville kunne gøre, at børnene kunne gå på den skole, som de har været vant til at gå på, men som bare er genopstået som friskole, måske fordi nogle forældre har taget teten for at få det til at ske.
Så jeg vil egentlig bare høre, om Venstre ikke også synes, det ville være dejligt at kunne hjælpe de personer fra lavindkomstgruppen, som jo er i klemme, fordi folkeskolerne lukker rundtomkring.
Mattias Tesfaye (S), 2024-01-17:
Jo, det synes jeg er vigtigt.
Undervisningsmiljøloven og arbejdsmiljøloven for de ansatte på skolerne skal jo også gerne være garantien for, at der er et undervisningsmiljø og et arbejdsmiljø, herunder et indeklima, som man kan modtage undervisning i og arbejde i.
Jeg anerkender, at der kan være behov for at hjælpe det lidt på vej, og det er bl.a. derfor, min forgænger har fulgt op på nogle dele af den her beretning.
Men det er afgørende for os, at vi ikke begynder at forskubbe ansvaret hen mod staten her.
Anne Hegelund (EL), 2024-01-17:
Jeg tænker også, der er forskel på at tage ansvaret for det og så føre tilsyn med det.
Mattias Tesfaye (S), 2024-01-17:
Den økonomi, der samlet set overføres til det kommunale Danmark, forpligter kommunerne til at leve op til alt det, og det vil vi meget gerne understøtte dem i, men vi kommer ikke til at overtage ansvaret for det.
Anne Hegelund (EL), 2024-01-17:
Jeg bliver bare nysgerrig på, om det, at man ikke vil støtte forslaget, er et udtryk for, at ministeren ikke ønsker eller har ambitioner om eller intentioner om at følge de ting, der var opfordringer til at gøre, men udelukkende de ting, det var pålagt at gøre.
Mattias Tesfaye (S), 2024-01-17:
Som jeg sagde i min tale, er det også et udtryk for, at der er forskel på, hvad der er et statsligt ansvar, og hvad der er et kommunalt ansvar.
Vi vil gerne holde fast i, at ansvaret for at overholde både arbejdsmiljøloven, hvor arbejdsgiveren har ansvaret – i det her tilfælde kommunen – og undervisningsmiljøloven, hvor det også er et kommunalt ansvar, ligger hos kommunerne.
Det, som kommunerne selvfølgelig ikke har det endelige ansvar for, er tilsynet, uanset om det så er Arbejdstilsynet eller det er tilsynet med undervisningsmiljøet.
Dét kan vi selvfølgelig godt tage ansvaret for.
Sigurd Agersnap (SF), 2024-01-17:
Det er jo så det centrale i det, vi skal diskutere her.
Vil ministeren så ikke forklare, hvorfor regeringen ikke vil støtte, at vi netop kommer det videre i den her debat, så vi får belyst, hvad omkostningerne og effekten ved at få forbedret indeklimaet ude på skolerne er?
Det er jo ellers det helt centrale spørgsmål, som vi danser rundt om i debatten.
Nu fik ordføreren sagt, at regeringen allerede har fulgt op på de ting i beretningen, som den var forpligtet på.
Til det må man jo bare sige, at den har fulgt op på to af tingene på 3 år, og de andre ting, der har været en opfordring til, har man så ikke valgt at følge.
Jeg synes i hvert fald, det er interessant, at når man bare opfordrer til noget her i salen, er det okay for Socialdemokratiet, at man ikke følger op på det i ministerierne.
Skal det virkelig pålægges fra Folketinget, før man gør noget?
Altså, det lå jo som en del af den her beretning og er også noget af det, vi diskuterer i dag.
Er Socialdemokratiet modstander af, at der er et statsligt eller et lovpligtigt tilsyn med indeklimaet?
Kris Jensen Skriver (S), 2024-01-17:
Jeg mener, at vi i den lovgivning, der er i dag, netop er sikret, at der skal være et godt indeklima.
Arbejdsmiljølovgivningen og undervisningsmiljølovgivningen sikrer det her, og derfor synes jeg, at det ligger rigtig godt den vej rundt, og jeg har stor tillid til, at kommunerne kan løfte den her opgave.
Anni Matthiesen (V), 2024-01-17:
Altså, der er jo netop en forskel på, om man pålægger nogen noget, eller om man opfordrer til noget, og jeg vil sige, at jeg faktisk synes, at vi er nået rigtig, rigtig langt på det her område.
Det er klart, at vi selvfølgelig holder øje med, om udviklingen pludselig går i stå, men jeg anerkender også, at det er kommunernes ansvar at sætte fokus på de her ting, og jeg synes stadig væk, at vi skal adskille tingene og ikke begynde at gribe mere ind fra statens side.
Jeg synes faktisk, at det er her, vi fuldt og helt skal overlade ansvaret til kommunerne.
Som jeg også sagde før, opfordrer jeg gerne til, at man er bevidst om det rundtomkring i byrådene, men jeg må sige, at jeg er tilfreds med, at vi er der, hvor vi er i dag.
Anne Hegelund (EL), 2024-01-17:
Jeg undrer mig også.
Når nu man var medforfatter og kom med den her opfordring, ønsker man så ikke fra Venstres side, at regeringen følger den opfordring?
Anni Matthiesen (V), 2024-01-17:
Ja, det er det.
Sigurd Agersnap (SF), 2024-01-17:
Tak for det.
Derfor vil jeg bare høre fru Anni Matthiesen, om Venstre er tilfreds med, at regeringen kun har fulgt op på den del, den blev pålagt at følge op på, og ikke på den del, som bare bestod af opfordringer, og som vi jo med det her forslag faktisk vil pålægge regeringen at følge op på.
Er det tilfredsstillende, at der ikke er blevet fulgt op på den del af den beretning, man var med til at lave?